Täna kohtab liiklusjärelevalvet tegevat politseipatrulli suure tõenäosusega Kanepi-Otepää-Rõngu maanteel.

Lääne prefektuur sai teate ärandatud sõiduki kohta: must Saab 9-3, reg-nr 945BAY, väljalaskeaasta 2008.

20. augustil ja sellele järgnenud ööl juhtus neli liiklusõnnetust, neis sai kannatada kokku neli inimest.

20. augustil kella 15.00 ajal juhtus õnnetus Tallinnas Rahukohtu 3 juures.

45-aastane naine kukkus tasakaaluliikuriga Segway X2 ja viidi Ida-Tallinna Keskhaiglasse.

Kella 16.05 ajal juhtus õnnetus Tallinnas Linnamäe tee 57 juures.

13-aastane noormees ületas tõukerattaga teed selleks mitte ettenähtud kohas ja sai löögi autolt Ssangyong Rexton, mida juhtis 62-aastane mees. Noormees viidi Tallinna lastehaiglasse.

Kella 17.08 ajal juhtus õnnetus Tartus Vaksali 12 juures.

43-aastane mees pidurdas linnaliinibussiga MAZ 206 ja bussis kukkus selle tagajärjel reisija, 65-aastane naine, kes viidi Tartu Ülikooli Kliinikumi.

21. augustil kella 00.39 ajal juhtus õnnetus Tallinnas Komandandi tee ja Toompea tänava ristmikul.

Jalgrattaga sõitnud 23-aastane mees põrkas esialgsetel andmetel kokku 18-aastase mehe juhitud autoga Honda CR-V. Jalgrattur viidi Ida-Tallinna Keskhaigla Ravi tänava korpusesse.